
Ici cumencet amiable cançun e spiritel raisun d'iceol noble 
barun Eufemïen par num e de la vie de sum filz boneürét 
del quel nus avum oït lire e canter . Par le 
divine volentét , il desirrables icel sul filz angendrat . Aprés le naisance 
ço fut emfes de Deu methime amét , e de pere e de mere 
par grant certét nurrit ; la sue juvente fut honeste e spiritel . 
Par l'amistét del surerain pietét la sue spuse juvene cumandat 
al spus vif de veritét ki est un sul faitur e regnet 
an trinitiét . Icesta istorie est amiable grace e suverain 
consulaciun a cascun memorie spiritel , les quels vivent 
purement sulunc castethét , e dignement sei delitent 
es goies del ciel et es noces virginels 
